kardosdrur/scandi-wiki huggingface dataset:
Zahra Amir Ebrahimi

Zahra Amir Ebrahimi (; født 1981) er en iransk skuespillerinde.

Sexvideo 

Zahra blev i 2006 midtpunktet for en national skandale da en gammel Paris Hilton-agtig video af hende og hendes daværende kæreste havende sex, pludselig dukkede op på Internettet og udgivet på CD-ROM og DVD. Videoen der stammer tilbage fra 2001 da Zahra var 21 og optaget af kæresten, fik en umiddelbar katastrofal indflydelse på hendes karriere, da den førhen populære skuespillerinde, kendt hovedsageligt fra hendes rolle som den tilbageholdne og ærbare unge kvinde i en meget set soap, med et blev anset som en pariah af iranske TV og film selskaber og smidt fra hendes rolle i soap TV serien.

Zahra er nu mål for en officiel undersøgelse for at have handlet i modstrid med de iranske islamiske love. Munder undersøgelsen, der foretages personligt af Teherans hard-line hovedanklager Saeed Mortazavi ud i en anklage, kan Zahra se frem til store bøder, offentlig piskning eller værre. I 2001 blev en anden iransk kvinde stenet til døde efter hun optrådte i en hjemmelavet pornografisk film.

Den unavngivne kæreste som også optræder på filmen og hvem det mistænkes står bag offentliggørelsens er flygtet til Armenien. Han er i mellemtiden vendt tilbage og står anklaget for at være i uoverensstemmelse med de offentlige sædelighedslove, en forbrydelse der kan give fængselsstraf på op til tre år såvel som og en bøde på kr. 60,000.

Rygter om et selvmordsforsøg er blevet benægtet af Zahra med en offentlig erklæring:

"Jeg ønsker blot at fortælle mit lands folk, at jeg er i live. Jeg tænker på de iranske kvinders styrke og vil forsvare respekten for min nations piger og kvinder“

Eksterne henvisninger 
 
 Sex footage leaves actress fighting to save honour
 Outrage in Iran as actress does a "Paris" and her sex video ends up on the net
 Videoen
 Sex in Iran , Playboy

Skuespillere fra Iran
Mette Jacobsen

Mette Jacobsen (født 24. marts 1973 i Nakskov) er dansk svømmer og et af de største danske idrætsnavne nogensinde.

Mette Jacobsen startede med at svømme som 6-årig i Nakskov Svømmeklub på Lolland. Hun svømmede i Nakskov indtil hun i 2000 blev ansat som idrætsambassadør i Farum og skiftede til Farum Svømmeklub. I 2003 skiftede hun til West Swim Esbjerg.

Hun har vundet 36 EM- og VM-medaljer og deltaget ved fem olympiske lege. Som den eneste svømmer har hun været finalist ved alle fem OL. 15. november 2006 meddelte hun, at hun ikke længere kunne honorere kravene til at være landsholdssvømmer, og konsekvensen var derfor, at hun måtte stoppe sin meget lange karriere.

Fakta 
 Uddannelse: Fysioterapeut.
 Klub: West Swim Esbjerg.
 Medaljer: 36 EM- og VM-medaljer, heraf 32 individuelle. 3 VM guld og 7 EM guld.
 OL: Fem deltagelser:1988, 1992, 1996, 2000, 2004. Finalist alle gange som den eneste svømmer i verden. Bedste placering en fjerdeplads ved OL 2000.
 Andre titler: 52 World Cup-sejre.
 Rekorder: 3 europarekorder, 66 individuelle nordiske rekorder, 131 individuelle danske rekorder.

Hædersbevisninger 
 Årets Fund (Politiken) 1988
 Årets Sportspræstation (BT) 1991
 Årets Sportsnavn (Jyllands Posten/DIF) 1991 og 1995

Eksterne henvisninger 
 Mette Jacobsens hjemmeside 
 

Olympiske svømmere fra Danmark
Personer fra Nakskov
Årets Sportsnavn
Deltagere for Danmark ved sommer-OL 1992
Årets fund i dansk idræt
Penater

Penater (på latin Penates eller Di Penates, af penus = forråd) var i romersk mytologi guddommelige væsner, som bevogtede husets forråd og i overført betydning over hele familiens velstand. Oprindeligt to guddomme i hjemmets forrådskammer.

Penaterne optrådte altid parvis og aldrig som individuelle skikkelser med fx egennavne. Hjemmets lar blev iblandt forbundet med penaterne.

Kulten var i starten knyttet til individet og kongens hus, men efterhånden fik penaterne en plads i den romerske statskult som vogtere over hele rigets velstand, og blev i den forbindelse tilknyttet Vestakulten. Disse penates publici var angiveligt indført fra Troja av Æneas, og opbevaret i Lavinium.

Penaternes tempel i Rom lå på Velia, en udløber af Palatinerhøjen, og blev revet i forbindelse med opførelsen af Maxentius-basilikaen. I stedet blev der indredet en helligdom for dem i Romulus-templet på Forum Romanum.

Henvisninger 

Romerske guder
Di Manes

Di Manes (eller Manes, de afdødes ånder) var betegnelsen for dødekulten i romersk religion.  Romerske gravsten bar ofte inskriften D.M. for Dis Manibus, viet til Manes. Di manes blev også brugt om underverdenen og blev i særlig grad dyrket under Parentaliafesten i februar.

I kejsertiden overtog romerne i stigende grad de græske og etruskiske forestillinger om et egentligt dødsrige, og de døde blev nu mere individuelle, men betegnelsen manes var stadig i flertal.

Se også 
Dødekult
 Lar

Religionen i det gamle Rom
The D.O.C.

The D.O.C (født 10. juni 1968) er kunstnernavnet for den amerikanske rapper og ghostwriter Tracy Lynn Curry, der især er kendt for sit samarbejde med gangsterrapgruppen N.W.A. Han blev født i Texas og var en del af The Fila Fresh Crew, der medvirkede på N.W.A's første album N.W.A and the Posse fra 1987. D.O.C flyttede til Los Angeles, hvor han skrev kontrakt med Ruthless Records og bidrog med tekster til N.W.A's egentlige debutalbum Straight Outta Compton (1988) og Eazy-Es soloalbum Eazy-Duz-It, der udkom en måned senere. Året efter udgav D.O.C sit debutalbum No One Can Do It Better, der var produceret af Dr. Dre. 

D.O.C's succes medførte, at han festede og købte en ny sportsvogn, men i november 1989 kom han ud for et alvorligt trafikuheld, da han i beruset tilstand faldt i søvn bag rattet på sin bil. Ved uheldet pådrog D.O.C sig bl.a. en skade på stemmebåndet, der gjorde, at hans stemme lød som en hæs hvisken.  

D.O.C fortsatte dog med at bidrage med tekster og en smule vokal til N.W.A, og senere fulgte han med Dr. Dre til pladeselskabet Death Row Records, hvor han bidrog med materiale til Dr. Dres debutalbum The Chronic og Snoop Doggs debutalbum Doggystyle.

Udover sit debutalbum i 1989 har D.O.C udgivet Helter Skelter i (1996) og Deuce i (2003).

Diskografi

Studiealbum

Referencer

Eksterne henvisninger 
 

Rappere fra USA
Christopher Paolini

Christopher James Paolini (født 17. november 1983 i det sydlige Californien, USA) er en amerikansk forfatter. Han er bedst kendt som forfatter til Arven-serien, som består af bøgerne Eragon, Den ældste, Brisingr og den fjerde bog Arven.

Han bor i Paradise Valley, Montana, hvor han også er opvokset.

Hans debutroman Eragon blev filmatiseret i 2006.

Bibliografi

Eksterne henvisninger 

 Paolini.net Paolini-familiens officielle hjemmeside
 
Christopher Paolini på Forfatterweb.dk

Fantasyforfattere fra USA
Neoplatonisme

Neoplatonisme (el. Nyplatonisme) er en moderne betegnelse for den filosofiskole, der opstod i det 3. århundrede og som især er baseret på Platons og andre tidligere platonisters filosofiske lære.

Neoplatonister har primært beskrevet sig selv som "platonister", men distinktionen mellem platonisme og neoplatonisme er i moderne tid skabt, fordi neoplatonikernes filosofi indeholdt så mange unikke fortolkninger og forklaringer, at den adskiller sig markant fra hvad Platon selv skrev og mente. Blandt andet prøvede de at inddrage religiøs mystik, idet de aktivt søgte kontakt med en oversanselig verden. Når de fik ekstatiske oplevelsestilstande, kunne de efterprøve og bekræfte udsagn om, hvordan den oversanselige verden er indrettet. Det, de oplevede i sådanne tilstande, ledte dem til at antage, at der eksisterer højere væsener og kræfter - samt en guddom, som mennesket i den ekstatiske tilstand kan komme i direkte kontakt med.

Neoplatonister 
 Plotin
 Porphyr
 Augustin af Hippo
 Boethius
 Avicenna
 Hugo af Saint-Victor
 Averröes

Se også 
 Platonisme
 Neoplatonisme i middelalderen

Referencer

Litteratur 
 Arne Næss: Filosofiens historie 1. Hans Reitzels forlag 1991.

Eksterne referencer 
 Primary texts, Online primærtekster på engelsk

 
Vestlig esoterik
Institutleder

En institutleder er den øverste leder af et universitetsinstitut.

Institutlederen varetager instituttets daglige ledelse, herunder planlægning og fordeling af arbejdsopgaver. Institutlederen skal være anerkendt forsker og skal have undervisningserfaring. Institutlederen sikrer kvalitet og sammenhæng i instituttets forskning og undervisning og skal med inddragelse af studienævn og studieleder følge op på evaluering af uddannelse og undervisning.

Stillingsbetegnelser
Battlegrounds 2

Battlegrounds 2 er en multiplayer-mod til Half-Life 2. Den foregår under den amerikanske uafhængighedskrig, og princippet er at overtage områder under et slemt slag.

Der er 2 hold: Et blåt, de amerikanske revolutionære, og et rødt, Storbritannien, som kæmper, til det ene hold dominerer. Det ene hold starter med et koben, det andet hold har våben. 

Half-Life
Peptidoglycan

Peptidoglycan eller murein er en polymer, der består af sukkerstoffer og aminosyrer, der danner et ensartet lag uden om de ægte bakteriers plasmamembran. Visse af arkæerne har et tilsvarende lag, opbygget af pseudopeptidoglycan. Peptidoglycan giver bakteriernes cellevæg form og styrke, og stoffet modvirker også det osmotiske tryk fra celleindholdet. Endelig medvirker stoffet også ved celledelingen i forbindelse med bakteriernes formering.

Peptidoglycanlaget er væsentligt tykkere hos de Gram-positive end hos de Gram-negative bakterier (20 til 80 nm mod 7 til 8 nm). Peptidoglycan udgør ca. 90 % af de Gram-positive bakteriers tørvægt, men kun 10 % af de Gram-negatives tørvægt.

Opbygning 

Peptidoglycan findes i cellevæggen i prokaryoter.Peptidoglycanlaget i bakteriecellen er en netværksstruktur, der er opbygget ud fra kæder af to skiftende aminosukkerstoffer, nemlig henholdsvis N-acetylglukosamin (GlcNAc eller NAG) og N-acetylmuraminsyre (MurNAc eller NAM). Hvert MurNAc er fastgjort til en kort kæde (4 til 5 enheder) af aminosyrer, ofte indeholdende D-alanin, D-glutaminsyre og meso-diaminopimelinsyre (DAP). Disse tre aminosyrer findes ikke i proteiner, og de formodes af bidrage til beskyttelse mod angreb fra de fleste peptidnedbrydende enzymer. Krydsforbindelser mellem aminosyrer i forskellige aminosukkerkæder skaber en tredimensionel struktur, som er stærk og stiv. Den præcise rækkefølge af aminosyrerne og opbygningen af den endelige struktur er forskellig fra bakterieart til bakterieart.

Kilder 

Bakterier
Cellebiologi
Teikoidsyre

Teikoidsyrer er polymerer af glycerol eller ribitol, som er forbundet ved hjælp af fosfodiesterbindinger. Disse syrer findes i cellevæggen hos de Gram-positive bakterier (f.eks. slægterne Staphylococcus, Streptococcus, Bacillus, Clostridium, Corynebacterium og Listeria), hvor de tilsyneladende når helt frem til overfladen af peptidoglycanlaget. Teikoidsyrer findes ikke hos de Gram-negative bakterier. 

De kan enten være bundet kovalent til N-acetylmuraminsyren i peptidoglycanlaget eller forbundet med lipider i membranen uden om cytoplasmaet. Disse sammenbundne enheder af teikoidsyrer og lipider kaldes lipoteikoidsyrer. Teikoidsyrer er negativt ladede og bidrager derfor til den negative ladning i den gram-positive cellevæg. Endvidere kan de styrke cellevæggens struktur.

Organisk kemi
Syrer
Cellebiologi
DOM (stof)

2,5-dimethoxy-4-methylamfetamin eller DOM (også kendt under navnet STP som er forkortelsen for "Serenity, Tranquility, and Peace") er et psykedelisk hallucinogen og et substitueret amfetamin, som er en syntetisk efterligning af meskalin (3,4,5-trimethoxyphenethylamin). Det blev først syntetiseret af Alexander Shulgin, og senere rapporteret i sin bog PiHKAL: A Chemical Love Story.

DOM (2,5-Dimethoxy-4-methylamphetamine) er ulovligt i Danmark på niveau med LSD, psilocybin m.m.

Historie 
DOM blev først syntetiseret og testet i 1963 af Alexander Shulgin. I midten af 1967 blev tabletter indeholdende 20 mg (senere 10 mg) af DOM (2,5-Dimethoxy-4-methylamphetamine) bredt distribueret i Haight-Ashbury-bydelen i San Francisco under navnet STP.

Dosis 
DOM er en phenylethylamin fundet i piller, væske, pulverform eller blotters. Det indtages oralt. Da DOM er meget usædvanligt, og der er begrænsede oplysninger om dosis-niveauer, er følgende omtrentlige doseringer for ren DOM (2,5-Dimethoxy-4-methylamphetamine).
 Let: 2-5 mg
 Moderat: 5-10 mg
 Kraftig: 10+ mg

Påvirkninger 
Virkningerne af dette stof omfatter væsentlige perceptuelle ændringer såsom; sløret syn, flere billeder, vibration af objekter, visuelle hallucinationer, forvrængede former, forbedring af detaljer, bremset tidens gang, øget seksualdrift og fornøjelse, og øgede kontraster. Det kan også forårsage pupil-udvidelse og en stigning i det systoliske blodtryk.

Fysisk påvirkning 
 Sløret syn
 Flere billeder
 Vibration af objekter
 Visuelle hallucinationer
 Forvrængede former
 Forbedring af detaljer
 Bremset tidens gang
 Øget seksualdrift
 Fornøjelse
 Øgede kontraster

Mentale påvirkning 
Der er ikke publicerede rapporter om initiation af psykoser efter indgift af DOM. Medicinsk behandling af bad trips foregår på psykiatriske akutmodtagelser og består primært af intravenøs indgift af diazepam og muligvis et antipsykotikum, samt samtaleterapi.

Risici

Dødsfald 
Der findes ingen dokumenterede dødsfald som følge af DOM-forgiftning.

Eksterne henvisninger 
 DOM Entry in PiHKAL
 DOM Entry in PiHKAL • info
 Erowid DOM Vault

Litteratur 
Shulgin, Alexander: PiHKAL: A Chemical Love Story, 1991.

Fodnoter 

Substituerede amfetaminer
Aromatiske forbindelser
Oxygenforbindelser
Hurtigfærge

Hurtigfærge (eller katamaranfærge) kalder man en færge, der kan sejle 40 knob (74 km/t.) eller mere.  

Danmark
 BornholmerFærgen 
 Villum Clausen 
 Leonora Christina

 Mols-Linien 
 Mai Mols
 Mie Mols 
 Max Mols.

 Fjord Line
 Fjord Cat – Hirtshals, Kristiansand

 Stena Line 
 Stena Carisma – Göteborg, Sverige – Frederikshavn, Danmark (Stena Line Express)

Frankrig
 Manche Iles Express – Frankrig – Channel Islands.

Grækenland
 Hellenic Seaways: Flere mellem Grækenland til adskillige øer i det Ægæiske Hav for eksempel Kreta: Eksempler:
 Flying Cat 4 Heraklion, Kreta – Ios / Mykonos / Paros / Santorini 
 Highspeed 4 Piræus, Grækenland – Kreta
 Nissos Chios
 Nissos Mykonos Piræus, Grækenland – Kreta
	

Irland
 Irish Ferries
 Jonathan Swift Dublin, – Holyhead, Storbritannien

 Stena Line 
 Stena Voyager – Stranraer – Belfast ruten
 Stena Explorer – Holyhead – Dún Laoghaire ruten

Italien
 Virtu Ferries
 flere mellem Pozzallo, Sicilien – Malta 

Nederlandene
 Rederij Doeksen
 Koegelwieck
 Tiger

Skotland
 P&O Irish Sea
 P&O Express:Troon Skotland / Cairnryan Skotland og Larne, Nordirland.
 Pentland Ferries – Gills bay, Scotland to St. Margarets Hope in Orkney

Storbritannien
 Brittany Ferries – Storbritannien – Frankrig
 Normandie Express: Portsmouth – Cherbourg og Cannes
 Normandie Vitesse: Poole to Cherbourg

 Condor Ferries – Storbritannien til Channel Islands og Frankrig.
 Condor Express
 Condor Vitesse
 Condor 10

 Red Funnel – Southampton, Storbritannien till Cowes, Isle of Wight.
 Red Jet 1, Red Jet 2, Red Jet 3 og Red Jet 4. (Kun til passagerer).

 Wightlink – Portsmouth Storbritannien til Ryde, Isle of Wight.
 Our Lady Pamela, Wight Ryder 1, Wight Ryder 2, FastCat Shanklin and FastCat Ryde. (Kun til passagerer).

 Stena Line 
 Stena Lynx 3 – Fishguard, Storbritannien – Rosslare, Irland (Incat 81 m

Skibstyper
Færger
Ormen hin Lange

Ormen hin Lange er det kendteste langskibe fra vikingetiden. Orm betyder her slange eller drage (jfr. lindormen i eventyrene)

Ifølge Snorri blev Ormen hin Lange bygget til den norske kong Olav Tryggvason efter samme mønster som Ormen, som Olav havde taget som bytte fra Raud den ramme i Hålogaland. 

Det er uenighed om, hvor stor Ormen hin Lange var, men den var sandsynligvis 45 - 55 m lang. Den var 34-52 rum stor, og hvis der var to årer pr. rum og en mand pr. åre, var der 68-104 roere. Med ekstramandskab og andre funktioner kan der have været 130 mand ombord. At dømme efter ”Havhingsten” fra Glendalough og andre rekonstruerede vikingeskibe var Ormen mellem 2 og 8 m bredt, med et sejl på ca. 200 m² og smalt og langt.

Ormen hin Lange var det sidste skib, der blev overmandet i søslaget ved Svold, hvor Olaf blev dræbt i kamp mod en koalition med bl.a. Svend Tveskæg.

Skibets historie er fortalt i det færøske kvad Ormurin langi.

Ekstern henvisning
 Ormen Lange er en artikel af en amatørhistoriker med tilgang til ældre litteratur om norsk skibsbygning i middelalderen.

Vikingeskibe
Krigsskibe fra Norge
Norges historie
Danny Wintjens

Danny Wintjens (født 30. september 1983 i Maastricht, Holland) er en hollandsk, professionel fodboldspiller. Hans position på banen er målmand.

Wintjens begyndte sin professionelle karriere hos MVV fra hans fødeby, Maastricht. Efter at have spillet i 4 sæsoner for MVV, blev han i 2005 købt af FC Twente som 3. målmand. Efter en skuffende sæson hvor han ikke spillede nogle kampe, skiftede han i 2006 til SC Heerenveen. Han skrev under for 1 år. Hos SC Heerenveen er han også 3. målmand.

Karriere

Eksterne henvisninger 

Fodboldspillere fra Holland
Personer fra Maastricht
Morten Jensen Gyrsting

Morten Jensen Gyrsting (Gørsting) (1379 – 28. april 1448) var en dansk rigsråd.

Han var søn af landsdommeren på Sjælland Jens Gyrsting. Allerede i 1411 blev han slået til ridder og vidnede da i Kolding om, hvorledes enkehertuginde Elisabeth af Slesvig havde lovet at overgive byen Flensborg til dronning Margrethe. Byen kom kort tid efter på danske hænder, og så blev han knyttet til Flensborg som høvedsmand i byen, siden tillige på den stærke borg, som kong Erik af Pommern havde opført på Mariebjerget. uden for byen. 
Han blev siddende på posten som lensmand ligeså længe byen var på danske hænder. De holstenske grever brød sig ikke om ham, og førte ofte klager over om, mens borgerne satte pris på ham og lod ham deltage i deres gilder.

Da det første hovedangreb på Flensborg kom i 1427, var han klar til at forsvare sig i fællesskab med sin svoger biskop Gert Gyldenstierne. Hertug Henrik mistede livet under stormen på byen.
I 1431 fik holstenerne byen i deres magt ved forræderi, men Morten Jensen Gyrsting, endnu engang sammen med hans svoger, forsvarede de borgen et halvt års tid. Først da Hanseaternes flåde havde spærret fjorden, og alle de belejredes sidste maddepoter var tømt, overgav han d. 7. september det sidste dansk bolværk i Mellemslesvig.

På dette tidspunkt havde han allerede længe været medlem af det danske riges råd, og som sådan deltaget i alle politiske forhandlinger. 1419 havde han medbeseglet forbundet med Polen, 1423 forbundet med Hansestæderne. Også i de følgende års forhandlinger med holstenerne, hansestæderne og svenskerne havde han en finger med i spillet.

Da stormændene i Danmark begyndte at vende sig imod Erik af Pommern, synes Morten Jensen Gyrsting at have holdt sig til kongen, som brugte ham til mægler over for de misfornøjede. Han skiftede dog side da rigsrådet tog de afgørende skridt, indkaldte Christoffer af Bayern og opsagde Erik troskab, og 1440 måtte Flensborgs gamle forsvarer medbesegle den arveforlening på Slesvig, der betegnede den fulde opgivelse af Erik af Pommerns kamp. Under Christoffers regering høres der næsten intet til Morten Jensen i historiebøgerne og han døde i 1448. 

Han var i besiddelse af Kragerup på Vestsjælland.

Danskere i 1400-tallet
Rigsråder fra Danmark
Lensmænd fra Danmark
Skandinaver fra middelalderen
Personer i Dansk Biografisk Leksikon
Godsejere fra Danmark
Riddere fra Danmark
Kalv Arnesson

Kalv Arnesson (født omkring 990, død 1051) var en norsk vikingehøvding. Han var bror til Finn Arnesson og gift med Sigrid Toresdotter. Han var, sammen med Sigrids bror Tore Hund, leder af gruppen som gik imod Olav Haraldsson i 1030, og var en af dem som gav kongen hans banesår.

Eksterne henvisninger 
 Om Kalv Arnesson med flere
 Heimskringla – Magnus den godes saga, blandt andet om Kalv Arnesson 

Arnesson, kalv
Personer i Norges historie
Sigrid Toresdotter

Sigrid Toresdotter var søster til Tore Hund og Sigurd Toresson. Hun var gift med Olve Grjotgardsson. De havde mindst to sønner; Tore og Grjotgard. Efter at Olve blev dræbt af Olav Haraldsson i 1021, blev Sigrid og alt Olves tidligere ejendom givet til Kalv Arnesson.

Tjek fødsels- og dødsår
Personer fra vikingetiden
Personer i 1000-tallet
Personer i Norges historie
Sigurd Toresson

Sigurd Toresson var født ca. 990 og var bosadt på Trondenes. Sigurd var gift med Sigrid Skjalgsdotter, søster til Erling Skjalgsson, og sammen havde de en søn ved navn Asbjørn, siden også kaldt Asbjørn Selsbane.
Sigurd Toresson var bror til Tore Hund og Sigrid Toresdotter.

Tjek fødsels- og dødsår
Personer fra vikingetiden
Personer i 1000-tallet
Personer i Norges historie
Jens Thoft

Jens Thoft (født 7. februar 1945 i Esbjerg) er revisor. Han har været var aktiv i Aldrig Mere Krig, Kampagnen mod Atomvåben og Militærnægterforeningen. Jens Thoft var medlem af Folketinget for SF fra 1984 til 1994. Han var valgt i Århus amt, hvor han også bor.

Referencer

Eksterne henvisninger 
 Biografi på Folketingets hjemmeside

Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra SF
Personer i Kraks Blå Bog
Ingeborg Finnsdatter

Ingeborg Finnsdatter (Norsk: Ingebjørg Finnsdatter, også skotsk: Ingibiorg) var datter af Jarl Finn Arnesson og Bergljot Halvdansdottir, en niece til kong Olav den Hellige og Harald Hårderåde. De præcise tidsangivelser i Ingeborgs liv er ikke kendt, men hun levede i det 11. århundrede.

Ingeborg voksede op på Austrått i Norge. Hun blev først gift i 1038 med Torfinn, jarl af Orkneyøerne (1009–1064?). Sammen fik Torfinn og Ingeborg sønnerne Pål og Erlend, som begge blev jarler under morens formynderskab og kæmpede under Harald Hårderådes mislykkedes invasion af England i 1066. Erlend fik senere sønnen Magnus, som led martyrdøden og blev Orkneyøerne nationalhelgen.

Efter sin første mand Torfinns død, giftede Ingeborg sig igen med den skotske kong Malcolm III (Máel Coluim mac Donnchada). Sammen fik Malcolm og Ingeborg mindst en, og sandsynligvis to, sønner; Duncan og Donald.

Noter 

Tjek fødsels- og dødsår
Personer i Norges historie
Personer fra vikingetiden
Personer fra middelalderen
Personer fra Skotland
Nordmænd i 1000-tallet
Buttplug

En buttplug el. analplug er et sexlegetøj til indsættelse i anus eller rectum. På mange måder minder de om dildoer, men de er som regel kortere og har en ende der buer udaf for at forhindre den fra at gå ind i rectum og forsvinde.

Brugere af buttplugs inkluderer mænd og kvinder af alle seksuelle orienteringer. 

I modsætning til skeden, som er lukket af ved livmoderhalsen, fortsætter rectum i sigmoideum (den nedre del af tyktarmen). Objekter der indsættes i rectum kan derfor bevæge sig op i tarmen: den buede ende på en buttplug eksisterer for at forhindre dette.

Sexologi